Cariyos Pertapan Ratu kalinyamat Asma timuripun Ratu kalinyamat menika inggih Retna Kencana, Putri sultan Trenggana raja Demak (1521-1546). Rikala taksih timur panjenenganipun dipunkramaaken kaliyan Pangeran Kalinyamat saking Aceh. Ingkang asma timuripun Raden Thoyib, putranipun Sultan Mukhayat Syah raja Aceh (1514-1528), kagem anyingkiri prang kaliyan sedherekipun, Raden Thoyib alelana njajah nagari kanthi nitih Baita ngupadi ngelmu urip. Wonten ing lelanan menika Raden Thiyib saged luwar saking aceh lajeng dumugi tlatah Tiongkok ( Cina). Panjenenganipun dipundadosaken putra angakt dening patih Tjie Hwio Gwan. Asma Wintreng menika kanthi cara Jawi dipunwastani Tjie bin Thang inggih menika asma enggal kagem Raden Thoyib. Sasampunipun gangsal taun lajeng panjenenganipun nitih baita lan dumugi ing Pelabuhan Bandar Jepara.